CELEX: 
Language: sl
Date: 2022-03-14 00:00:00
Title: IZVEDBENA UREDBA KOMISIJE (EU) / o spremembi Izvedbene uredbe (EU) 2015/1998 o določitvi podrobnih ukrepov za izvajanje skupnih osnovnih standardov za varovanje letalstva

IZVEDBENA UREDBA KOMISIJE (EU) …/…
            
            
               z dne 14.3.2022
            
            
               o spremembi Izvedbene uredbe (EU) 2015/1998 o določitvi podrobnih ukrepov za izvajanje skupnih osnovnih standardov za varovanje letalstva
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (ES) št. 300/2008 Evropskega parlamenta in Sveta z dne 11. marca 2008 o skupnih pravilih na področju varovanja civilnega letalstva in o razveljavitvi Uredbe (ES) št. 2320/2002
                  1
                ter zlasti člena 4(3) Uredbe,
            
            
               ob upoštevanju naslednjega:
            
            
               (1)Uredba Komisije (ES) št. 272/2009
                  2
                dopolnjuje skupne osnovne standarde na področju varovanja v civilnem letalstvu iz Priloge k Uredbi (ES) št. 300/2008.
            
            
               (2)Uredba (ES) št. 272/2009 določa, da Komisija priznava enakovrednost varnostnih standardov v tretjih državah v skladu z merili iz dela E Priloge k navedeni uredbi.
            
            
               (3)Priloga k Izvedbeni uredbi Komisije (EU) 2015/1998
                  3
                vsebuje seznam tretjih držav, za katere je priznano, da se v njih uporabljajo varnostni standardi, enakovredni skupnim osnovnim standardom.
            
            
               (4)Komisija je preverila, da Republika Srbija v zvezi z beograjskim letališčem Nikola Tesla izpolnjuje merila iz dela E Priloge k Uredbi (ES) št. 272/2009 glede varnostnega pregleda potnikov in ročne prtljage, varnostnega pregleda oddane prtljage, tovora in pošte ter varovanja zrakoplovov.
            
            
               (5)Komisija je preverila, da Država Izrael v zvezi z mednarodnim letališčem Ben Gurion izpolnjuje merila iz dela E Priloge k Uredbi (ES) št. 272/2009 glede varovanja zrakoplovov ter varnostnega pregleda potnikov in ročne prtljage.
            
            
               (6)Izvedbena uredba Komisije (EU) 2020/111 o spremembi Izvedbene uredbe (EU) 2015/1998
                  4
                je vključila Republiko Srbijo v zvezi z beograjskim letališčem Nikola Tesla in Državo Izrael v zvezi z mednarodnim letališčem Ben Gurion v ustrezne dodatke, v katerih so navedene tretje države, za katere je priznano, da se v njih uporabljajo varnostni standardi, enakovredni skupnim osnovnim standardom.
            
            
               (7)Z Izvedbeno uredbo Komisije (EU) 2019/413
                  5
                o spremembi Izvedbene uredbe (EU) 2015/1998 je bilo priznano, da Združeno kraljestvo Velike Britanije in Severne Irske uporablja varnostne standarde, enakovredne skupnim osnovnim standardom. Priloga k navedeni uredbi je med drugim nadomestila celotno vsebino dodatkov 3-B, 4-B, 5-A in 6-F z novimi dodatki, ki vsebujejo tudi Združeno kraljestvo Velike Britanije in Severne Irske.
            
            
               (8)Datum začetka uporabe Izvedbene uredbe Komisije (EU) 2019/413 je bil določen v členu 3, tj. datum, ki sledi datumu, od katerega se Pogodbi prenehata uporabljati za Združeno kraljestvo Velike Britanije in Severne Irske in v njem v skladu s členom 50(3) Pogodbe o Evropski uniji. Zaradi zapoznelega začetka uporabe Izvedbene uredbe (EU) 2019/413 1. januarja 2021 so bili od navedenega dne dodatki 3-B, 4-B, 5-A in 6-F nadomeščeni z dodatki, ki vsebujejo sezname, ki ne vključujejo sprememb, nastalih po sprejetju Izvedbene uredbe (EU) 2019/413, in sicer tistih, ki so bile uvedene z Izvedbeno uredbo (EU) 2020/111. 
            
            
               (9)Zato je treba ponovno vzpostaviti pravilne sezname tretjih držav, za katere je priznano, da uporabljajo varnostne standarde, enakovredne skupnim osnovnim standardom, tako da se dodajo tiste tretje države, ki so bile dodane z Izvedbeno uredbo (EU) 2020/111.
            
            
               (10)Z Izvedbeno uredbo Komisije (EU) 2021/255 o spremembi Izvedbene uredbe (EU) 2015/1998
                  6
                je bil uveden nov časovni načrt za postopno dokončanje vgradnje sistemov za odkrivanje eksploziva, ki izpolnjujejo standard 3, za varnostni pregled oddane prtljage na evropskih letališčih, s čimer je bila dodana prožnost, potrebna zaradi pandemije COVID-19. Pri pripravi tega načrta podobna dodatna prožnost od 1. septembra 2021 pomotoma ni bila odobrena operatorjem, ki še vedno uporabljajo sisteme za odkrivanje eksploziva, ki izpolnjujejo standard 2, za varnostni pregled tovora in pošte. Ustreznim organom bi bilo treba omogočiti, da dovolijo razumno podaljšanje uporabe sistemov za odkrivanje eksploziva, ki izpolnjujejo standard 2, tudi za operatorje, ki se ukvarjajo z varnostnim pregledom tovora in pošte.
            
            
               (11)Izkušnje, pridobljene pri izvajanju Izvedbene uredbe (EU) 2015/1998, so pokazale potrebo po nekaterih spremembah načinov izvajanja nekaterih skupnih osnovnih standardov na področju potrjevalcev ukrepov varovanja v letalstvu EU oziroma postopne opustitve rentgenskih aparatov, ki omogočajo prikaz iz enega zornega kot. Zadevne določbe v Prilogi je treba prilagoditi, da se izboljša pravna jasnost, standardizira skupna razlaga zakonodaje in okrepi najboljše izvajanje skupnih osnovnih standardov na področju varovanja letalstva.
            
         
         
            
               (12)Izvedbeno uredbo (EU) 2015/1998 bi bilo zato treba ustrezno spremeniti.
            
            
               (13)Ukrepi iz te uredbe so v skladu z mnenjem odbora iz člena 19 Uredbe (ES) št. 300/2008 –
            
            
               SPREJELA NASLEDNJO UREDBO:
            
            
               Člen 1
            
            
               Priloga k Izvedbeni uredbi (EU) 2015/1998 se spremeni v skladu s Prilogo k tej uredbi.
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije. 
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 14.3.2022
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        UL L 97, 9.4.2008, str. 72. 
               
               
                  
                     (2)
                  
                        Uredba Komisije (ES) št. 272/2009 z dne 2. aprila 2009 o dopolnitvi skupnih osnovnih standardov na področju varovanja v civilnem letalstvu iz Priloge k Uredbi (ES) št. 300/2008 Evropskega parlamenta in Sveta (UL L 91, 3.4.2009, str. 7).
               
               
                  
                     (3)
                  
                        Izvedbena uredba Komisije (EU) 2015/1998 z dne 5. novembra 2015 o določitvi podrobnih ukrepov za izvajanje skupnih osnovnih standardov za varovanje letalstva (UL L 299, 14.11.2015, str. 1).
               
               
                  
                     (4)
                  
                        Izvedbena uredba Komisije (EU) 2020/111 z dne 13. januarja 2020 o spremembi Izvedbene uredbe (EU) 2015/1998 v zvezi z odobritvijo opreme za varovanje v civilnem letalstvu in tretjimi državami, za katere je priznano, da se v njih uporabljajo varnostni standardi, enakovredni skupnim osnovnim standardom na področju varovanja v civilnem letalstvu (UL L 21, 27.1.2020, str. 1).
               
               
                  
                     (5)
                  
                        Izvedbena uredba Komisije (EU) 2019/413 z dne 14. marca 2019 o spremembi Izvedbene uredbe (EU) 2015/1998 v zvezi s tretjimi državami, za katere je priznano, da se v njih uporabljajo varnostni standardi, enakovredni skupnim osnovnim standardom na področju varovanja v civilnem letalstvu (UL L 73, 15.3.2019, str. 98).
               
               
                  
                     (6)
                  
                        Izvedbena uredba Komisije (EU) 2021/255 z dne 18. februarja 2021 o spremembi Izvedbene uredbe (EU) 2015/1998 o določitvi podrobnih ukrepov za izvajanje skupnih osnovnih standardov za varovanje letalstva (UL L 58, 19.2.2021, str. 23).
               
            
      
    ---documentbreak--- 
      
         
         
            
               PRILOGA 
            
            
               Priloga se spremeni:
            
            
               (1)seznam v Dodatku 3-B poglavja 3 se spremeni:
            
            
               (a)za vnosom glede Črne gore se vstavi naslednji vnos:
            
            
               „Republika Srbija v zvezi z beograjskim letališčem Nikola Tesla“;
            
            
               (b)za vnosom glede Republike Singapur v zvezi s singapurskim letališčem Changi se vstavi naslednji vnos:
            
            
               „Država Izrael v zvezi z mednarodnim letališčem Ben Gurion“; 
            
            
               (2)seznam v Dodatku 4-B poglavja 4 se spremeni:
            
            
               (a)za vnosom glede Črne gore se vstavi naslednji vnos:
            
            
               „Republika Srbija v zvezi z beograjskim letališčem Nikola Tesla“;
            
            
               (b)za vnosom glede Republike Singapur v zvezi s singapurskim letališčem Changi se vstavi naslednji vnos:
            
            
               „Država Izrael v zvezi z mednarodnim letališčem Ben Gurion“; 
            
            
               (3)na seznamu v Dodatku 5-A poglavja 5 se za vnosom glede Črne gore vstavi naslednji vnos:
            
            
               „Republika Srbija v zvezi z beograjskim letališčem Nikola Tesla“;
            
            
               (4)na seznamu 6-Fi v Dodatku 6-F poglavja 6 se za vnosom glede Črne gore vstavi naslednji vnos:
            
            
               „Republika Srbija“;
            
            
               (5)v točki 11.6.4.1 se točka (c) nadomesti z naslednjim:
            
            
               „(c) ne sme izvajati potrjevanja ukrepov varovanja v letalstvu EU, če ima status potrjevalca ukrepov varovanja v letalstvu v okviru enakovrednega sistema, ki velja v tretji državi ali mednarodni organizaciji, razen če tretja država ali mednarodna organizacija odobri vzajemne priložnosti potrjevalcem ukrepov varovanja v letalstvu EU v okviru svojega sistema.“;
            
            
               (6)točka 12.3.1 se nadomesti z naslednjim:
            
         
         
            
               „12.3.1 Vsa oprema, vgrajena najpozneje po 1. januarju 2023, za varnostni pregled tovora in pošte ter pošte in materiala letalskega prevoznika v Uniji, za katere se izvaja varnostni nadzor v skladu s poglavjem 6, omogoča prikaz iz več zornih kotov.
            
            
               Pristojni organ lahko iz objektivnih razlogov dovoli uporabo rentgenskih aparatov, ki omogočajo prikaz iz enega zornega kota, vgrajenih pred 1. januarjem 2023, do naslednjih datumov:
            
            
               (a)rentgenskih aparatov, ki omogočajo prikaz iz enega zornega kota in so bili vgrajeni pred 1. januarjem 2016, najpozneje do 31. decembra 2025;
            
            
               (b)rentgenskih aparatov, ki omogočajo prikaz iz enega zornega kota in so bili vgrajeni po 1. januarju 2016, največ deset let od datuma vgradnje ali najpozneje do 31. decembra 2027, karkoli od tega je prej.
            
            
               Pristojni organ Komisijo obvesti, kadar uporabi določbe drugega odstavka.“;
            
            
               (7)v točki 12.4.2.4 se za preglednico doda naslednji stavek:
            
            
               „Pristojni organ lahko dovoli uporabo sistemov za odkrivanje eksploziva, ki izpolnjujejo standard 2, za varnostni pregled tovora in pošte ter pošte in materiala letalskega prevoznika, za katere velja varnostni nadzor v skladu s poglavjem 6, najpozneje do 1. septembra 2022.“.